Keynskrif an Chartour - Wikipedia

# Keynskrif an Chartour

### Dhiworth Wikipedia, an godhoniador rydh

Keynskrif an Chartour yw bardhonek Kernewek a 41 linenn, kevys gans Henry Jenner y'n Gwithti Predennek yn 1877. An bardhonek a veu skrifys orth keyn unn chartour (Add. Charter 19,491) warnodho an dydhyans 1340. Ytho, an geynskrif hy honan a veu gwruthys wosa henna – Jenner a brofyas dydhyans a-dro dhe 1400.

Leveryas an bardhonek a soen demmedhyans yntra dew berson – dhe'n den ev a brays gnasow an venyn ("Nag eus hy far/ a barth ma dhe bons Tamar"), ha dhe'n venyn ev a gusul lelduri ("Mar a'n keffydh yn danjer/ synsa fast yndella").

Jenner a gavas an geynskrif hag ev ow hwilas geryow Kernewek war geynyow chartours yn kever Eglosstefan (yn konteth Powder ogas ha Sen Ostell). Kynsa vershyon an gan ma a dhyllas Jenner y'n Athanaeum yn 1877, ha Whitley Stokes a dhyllas vershyon ewnhes y'n Revue Celtique.

Lauran Toorians a dhyllas breus arnowydh yn kever an gan (The Middle Cornish Charter Endorsement – The Making of a Marriage in Medieval Cornwall, Innsbruck, 1991; ISBN 3-85124-622-5) hag ynno treylyans Sowsnek ha kampoellow a-gritik. Yn 1994, Ray Edwards a wrug dyllans an tekst hengovek warbarth gans treuslytherennans Kernewek Kemmyn.

## [chanjya] Pennfeynten

- Henry Jenner. 1904. Handbook of the Cornish Language, David Nutt, Loundres.

## [chanjya] Tekst kowal

- An tekst orth wikisource

Retrieved from "http://kw.wikipedia.org../../../k/e/y/Keynskrif_an_Chartour_ec2e.html"

Categories: Bardhonyeth | Kernewek

##### Views

- Ethygel
- Dadhelva
- Current revision

##### Hwilas